CELEX: 62018TN0537
Language: sl
Date: 2018-09-13 00:00:00
Title: Zadeva T-537/18: Tožba, vložena 13. septembra 2018 – Vialto Consulting/Evropska komisija

26.11.2018   
            
            
               SL
            
            
               Uradni list Evropske unije
            
            
               C 427/81
            
         
      Tožba, vložena 13. septembra 2018 – Vialto Consulting/Evropska komisija
      (Zadeva T-537/18)
      (2018/C 427/108)
      Jezik postopka: grščina
      
         Stranki
      
      
         Tožeča stranka: Vialto Consulting Kft. (Budimpešta, Madžarska) (zastopnik: V. Christianos, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za ničen razglasi sklep Komisije, s katerim je Komisija tožeči stranki naložila izključitev [iz sodelovanja pri postopkih oddaje javnih naročil] za obdobje dveh let in obvestilo o tej izključitvi objavila na svoji spletni strani;
               
            
                  —
               
               
                  Komisiji naloži plačilo odškodnine za gospodarsko škodo, ki jo je tožeča stranka utrpela zaradi, po eni strani, izključitve za obdobje dveh let, in, po drugi strani, zaradi objave obvestila o tej izključitvi na spletni strani Komisije, škodo, ki je ocenjena na 434 889,82 EUR, skupaj z obrestmi od datuma sprejetja tega sklepa;
               
            
                  —
               
               
                  Komisiji naloži plačilo odškodnine za nepremoženjsko škodo, ki jo je tožeča stranka utrpela zaradi, po eni strani, izključitve za obdobje dveh let, in, po drugi strani, zaradi objave obvestila o tej izključitvi na spletni strani Komisije, škodo, ki je ocenjena na 400 000 EUR, skupaj z obrestmi od datuma sprejetja tega sklepa;
               
            
                  —
               
               
                  Komisiji naloži plačilo vseh stroškov postopka, ki jih je imela tožeča stranka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog se nanaša na kršitev člena 7(1) Uredbe 2185/1996, ker na bi Evropska komisija neutemeljeno trdila, da OLAF ni prekoračil svojih pooblastil med pregledom družbe Vialto na kraju samem.
               
            
                  2.
               
               
                  Drugi tožbeni razlog se nanaša na kršitev člena 41 Listine o temeljnih pravicah, ki se nanaša na pravico do dobrega upravljanja in na pomanjkljivo obrazložitev.
               
            
                  3.
               
               
                  Tretji tožbeni razlog se nanaša na kršitev načela legitimnega pričakovanja.
               
            
                  4.
               
               
                  Četrti tožbeni razlog se nanaša na kršitev načela sorazmernosti in dolžnosti ustrezne obrazložitve, ker je Evropska komisija, po eni strani, družbo Vialto izključila za obdobje dveh let, in, po drugi strani, je obvestilo o tej izključitvi objavila na svoji spletni strani.